क्या शिखर धवन का टेस्ट करियर अब खत्म हो चुका है? क्या अब वो कभी टेस्ट टीम में वापसी कर पाएंगे? 'द इंडियन एक्सप्रेस' में मुख्य चयनकर्ता एमएसके प्रसाद के छपे बयान में वो धवन के टेस्ट करियर के बारे में कहते हैं कि, 'ये चौंकाता है कि जो बल्लेबाज वाइट बॉल क्रिकेट में राज कर रहा है वो रेड बॉल क्रिकेट में वैसा करने में असफल रहा। उसको किसी भी प्रारूप में देखना दिलचस्प होता है। दुर्भाग्यवश हमको उसको कई मौके देने के बाद ये कठिन फैसला लेना पड़ा। इसके साथ ही ये भी है कि अगर शिखर लंबे प्रारूप के लिए और मेहनत करना चाहते हैं तो उसके लिए दरवाजे खुले हैं।'